ຄະນະໂຄສະນາອົບຮົມແຂວງ ບໍ່ແກ້ວ ໄດ້ຈັດຕັ້ງປາຖະກະຖາ ວັນສ້າງຕັ້ງພັກ ປະຊາຊົນ ປະຕິວັດລາວ ຄົບຮອບ 66 ປີ ແລະ ວັນຄຽດແຄ້ນ ຂອງປະຊາຊົນລາວ-ວັນນັກຮົບເສຍອົງຄະ ແລະ ເສຍສະຫຼະຊີວິດ ເພື່ອປະເທດຊາດ ຄົບຮອບ 75 ປີ ໃນຕອນເຊົ້າຂອງວັນທີ 14 ມີນາ 2021 ຢູ່ທີ່ ຫ້ອງປະຊຸມຄະນະໂຄສະນາອົບຮົມແຂວງ ບໍ່ແກ້ວ ໃຫ້ກຽດເປັນປະທານ ຂອງທ່ານ ຄອນສະຫວັນ ຊາພັກດີ ເລຂາໜ່ວຍພັກ ຫົວໜ້າຄະນະໂຄສະນາອົບຮົມແຂວງ ບໍ່ແກ້ວ.ມີສະມາຊີກພັກ, ພະນັກງານລັດຖະກອນພາຍໃນຄະນະໂຄສະນາອົບຮົມແຂວງ ເຂົ້າຮ່ວມທັງໝົດ 23 ສະຫາຍ, ຍິງ 8 ສະຫາຍ.
ການຈັດຕັ້ງປາຖະກະຖາຄັ້ງນີ້ ເພື່ອເປັນການຫວນຄືນມູນເຊື້ອປະຫວັດສາດ, ມູນເຊື້ອອັນດີງາມຂອງຜູ້ນຳພັກ-ລັດ ແລະ ຄຸນງາມຄວາມດີຂອງປະທານ ໄກສອນ ພົມວິຫານ ອາດິດການນຳສູງສຸດຂອງພັກ ຜູ້ກໍ່ຕັ້ງພັກ ປະຊາຊົນ ປະຕິວັດລາວ , ຜູ້ສ້າງຕັ້ງກອງທັບ ປະຊາຊົນລາວ ແລະ ຜູ້ວາງແນວທາງປ່ຽນແປງໃໝ່ຂອງພັກທີ່ສະຫຼາດສ່ອງໃສຍ້ອນພາລະກິດ ແລະ ບຸນຄຸນອັນຍິ່ງໃຫຍ່ຂອງທ່ານ ປະທານ ໄກສອນ ຂອງພວກເຮົາ ຈຶ່ງຫຼຸດພົ້ນອອກຈາກການກົດຂີ່ຂູດຮີດຂອງພວກສັກດີນາ ແລະ ພວກລ່າເມືອງຂຶ້ນ ສາມາດຍາດໄດ້ໄຊຊະນະຢ່າງສົມບູນ, ປະເທດຊາດໄດ້ຮັບການພັດທະນາກ້າວຂຶ້ນຢ່າງບໍ່ຢຸດຢັ້ງ.
ຄະນະພັກ, ຄະນະນຳຂອງ ແຂວງ ບໍ່ແກ້ວ 50 ກວ່າ ສະຫາຍວາງພວງມາລາ ທີ່ອະນຸສາວະລີນັກຮົບນິລະນາມ (ຄ້າຍປ່າໄລ)
ແລະ ວາງກະຕ່າດອກໄມ້ ທີ່ອະນຸສອນສະຖານ ປະທານ ໄກສອນ ພົມວິຫານ.
ຕອນເຊົ້າຂອງວັນທີີ 22 ມີນາ 2021 ນີ້ ແຂວງ ບໍ່ແກ້ວ ໄດ້ຈັດພິທີວາງພວງມາລາ ທີ່ອະນຸສາວະລີນັກຮົບນິລະນາມ (ຄ້າຍປ່າໄລ) ແລະ ວາງກະຕ່າດອກໄມ້ ທີ່ອະນຸສອນສະຖານ ປະທານ ໄກສອນ ພົມວິຫານ ເນື້ອໃນວັນສ້າງຕັ້ງພັກ ປະຊາຊົນ ປະຕິວັດລາວ ຄົບຮອບ 66 ປີ ແລະ ວັນຄຽດແຄ້ນ ຂອງປະຊາຊົນລາວ-ວັນນັກຮົບເສຍອົງຄະ ແລະ ເສຍສະຫຼະຊີວິດ ເພື່ອປະເທດຊາດ ຄົບຮອບ 75 ປີ ໃຫ້ກຽດວາງພວງມາລາ ແລະ ກະຕ່າດອກໄມ້ໃນຄັ້ງນີ້ໂດຍສະຫາຍ ເພັງສອນ ແກ້ວວິໄລ ຮອງເລຂາພັກແຂວງ, ຮອງເຈົ້າແຂວງໆ ບໍ່ແກ້ວ. ມີຄະນະປະຈຳພັກແຂວງ, ກຳມະການພັກແຂວງ, ຫົວໜ້າ-ຮອງຫົວໜ້າບັນດາພະແນກການອ້ອມຂ້າງແຂວງ ແລະ ຄະນະພັກ, ຄະນະນຳຂອງເມືອງ ຫ້ວຍຊາຍເຂົ້າຮ່ວມ 50 ກວ່າສະຫາຍ.
ພິທີວາງພວງມາລາ ແລະ ວາງກະຕ່າດອກໄມ້ໃນຄັ້ງນີ້ເພື່ອເປັນການຫວນຄືນມູນເຊື້ອປະຫວັດສາດ, ມູນເຊື້ອອັນດີງາມຂອງຜູ້ນຳພັກ-ລັດ ແລະ ເພື່ອສະແດງຄວາມອາໄລຮັກຢ່າງສຸດຊຶ່ງ, ຄວາມກະຕັນຍູຮູ້ບຸນຄຸນຕໍ່ປະທານ ໄກສອນ ພົມວິຫານ ອາດິດການນຳສູງສຸດຂອງພັກ ຜູ້ກໍ່ຕັ້ງພັກ ປະຊາຊົນ ປະຕິວັດລາວ , ຜູ້ສ້າງຕັ້ງກອງທັບ ປະຊາຊົນລາວ ແລະ ຜູ້ວາງແນວທາງປ່ຽນແປງໃໝ່ຂອງພັກທີ່ສະຫຼາດສ່ອງໃສຍ້ອນພາລະກິດ ແລະ ບຸນຄຸນອັນຍິ່ງໃຫຍ່ຂອງທ່ານ ປະທານ ໄກສອນ ຂອງພວກເຮົາ ຈຶ່ງຫຼຸດພົ້ນອອກຈາກການກົດຂີ່ຂູດຮີດຂອງພວກສັກດີນາ ແລະ ພວກລ່າເມືອງຂຶ້ນ ສາມາດຍາດໄດ້ໄຊຊະນະຢ່າງສົມບູນ, ປະເທດຊາດໄດ້ຮັບການພັດທະນາກ້າວຂຶ້ນຢ່າງບໍ່ຢຸດຢັ້ງ, ຜົນງານ ແລະ ຄຸນງາມຄວາມດີຂອງທ່ານ ແມ່ນໄດ້ຝັງໄວ້ໃນດວງໃຈຂອງປະຊາຊົນລາວທັງຊາດຢ່າງບໍ່ມີວັນຫຼົງລືມ ແລະ ຊາວແຂວງບໍ່ແກ້ວ ເຂົ້າມານ້ອມເຄົາລົບບູຊາຕໍ່ນັກຮົບນິລະນາມ, ນາຍ ແລະ ພົນທະຫານ ຢູ່ສະຖານທີ່ອັນສັກສິດແຫ່ງນີ້ີ້, ທັງນີ້ກໍເພື່ອສະແດງເຖິງຄວາມອາໄລຮັກ, ຄວາມກະຕັນຍູຮູ້ບຸນຄຸນຢ່າງລົ້ນເຫລືອຕໍ່ຄຸນງາມຄວາມດີ ແລະ ຜົນງານອັນໃຫຍ່ຫລວງໂດດເດັ່ນທີ່ນັກຮົບນິລະນາມ, ນາຍ ແລະ ພົນທະຫານ ໄດ້ສ້າງໄວ້ໃຫ້ພັກ-ລັດ ແລະ ປວງຊົນລາວທັງຊາດ ເຊິ່ງພວກທ່ານໄດ້ເສຍສະຫລະເລືອດເນື້ອ ແລະ ຊີວິດເພື່ອຍາດເອົາເອກະລາດມາໃຫ້ປະເທດຊາດ ເຮັດໃຫ້ປະຊາຊົນບັນດາເຜົ່າໄດ້ດໍາລົງຊີວິດໃນດິນແດນອັນອຸດົມສົມບູນ ແລະ ສ້າງສາພັດທະນາປະເທດຊາດມາຈົນເຖິງທຸກວັນນີ້.
ຫວນຄືນວັນແມ່ຍິງສາກົນ ຄົບຮອບ 111 ປີ ວັນທີ 8 ມີນາ 1910-8 ມີນາ 2021
ໃນວັນທີ 4 ມີນາ 2021 ຄະນະໂຄສະນາອົບຮົມແຂວງ ບໍ່ແກ້ວ ໄດ້ຈັດຕັ້ງປາຖະກະຖາວັນແມ່ຍິງສາກົນ ຄົບຮອບ 111 ປີ ວັນທີ 8 ມີນາ 2021. ຢູ່ທີຫ້ອງປະຊຸມຄະນະໂຄສະນາອົບຮົມແຂວງ ໃຫ້ກຽດຂຶ້ນເລົ່າມູນເຊື້ອໃນຄັ້ງນີ້ໂດຍທ່ານ ຄອນສະຫັວຍຊາພັກດີ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ, ມີຫົວໜ້າ-ຮອງຫົວໜ້າຄະນະໂຄສະນາອົບຮົມແຂວງ, ຫົວໜ້າ-ຮອງຫົວໜ້າຂະແໜງ, ສະມາຊິກພັກ, ພະນັກງານ-ລັດຖະກອນພາຍໃນຄະນະໂຄສະນາອົບຮົມແຂວງເຂົ້າຮ່ວມທັງໝົດ 24 ສະຫາຍ, ຍິງ 9 ສະຫາຍ.
ວັນແມ່ຍິງສາກົນແມ່ນເຫດການ-ການເມືອງທີ່ສຳຄັນ, ເປັນຂີດໝາຍແຫ່ງໄຊຊະນະຂອງຂະບວນການແມ່ຍິງ, ການຕໍ່ສູ້ທວງເອົາສິດຜົນປະໂຫຍດອັນເປັນທຳໃຫ້ແກ່ແມ່ຍິງຊາວຜູ້ອອກແຮງງານໃນທົ່ວໂລກ, ເປັນວັນລະນຶກຄຸນງາມຄວາມດີຂອງແມ່ຍິງທີ່ໄດ້ຕໍ່ສູ້ເພື່ອປົດປ່ອຍຕົນເອງ ແລະ ທວງເອົາສິດສະເໝີພາບ ປະຊາທິປະໄຕຄືກັນກັບຜູ້ຊາຍ, ເຊິ່ງໄດ້ທວງໃຫ້ພວກນາຍທຶນແກ້ໄຂຊີວິດການເປັນຢູ່ຂອງແມ່ຍິງພາຍໃຕ້ຄຳຂວັນ " ຜູ້ໜຶ່ງເຮັດວຽກມື້ລະ 8 ຊົ່ວໂມງ" ແມ່ຍິງ ແລະ ຜູ້ຊາຍເຮັດວຽກຄືກັນຕ້ອງໄດ້ຮັບເງິນເດືອນເທົ່າກັນ, ຕ້ອງມີລະບອບກປ້ອງກັນສຸຂະພາບແມ່ຍິງ ແລະ ເດັກນ້ອຍ, ນັບແຕ່ມື້ນັ້ນມາວັນທີ 8 ມີນາ ຈິ່ງເປັນວັນແມ່ຍິງສາກົນ.
ສະຫາຍ ຄອນສະຫວັນ ຊາພັກດີ ກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງ ບໍ່ແກ້ວ ໄດ້ເຊື່ອມຊຶມຄຳແນະນຳກ່ຽວກັບການຫັນປ່ຽນແບບແຜນການດຳລົງຊິວິດປົກກະຕິແບບໃໝ່ໃຫ້ພະນັກງານ-ລັດຖະກອນ ແລະ ສະມາຊິກພັກພາຍໃນຄະນະໂຄສະນາອົບຮົມແຂວງ ໃນຕອນເຊົ້າຂອງວັນທີ 17 ກຸມພາ 2021 ທີ່ຫ້ອງປະຊຸມຄະນະໂຄສະນາອົບຮົມແຂວງ ບໍ່ແກ້ວ. ມີຫົວໜ້າ, ຮອງຫົວໜ້າຄະນາໂຄສະນາອົບຮົມແຂວງ, ຫົວໜ້າ, ຮອງຫົວໜ້າຂະແໜງ, ສະມາຊິກພັັກ ແລະ ພະນັກງານ-ລັດຖະກອນເຂົ້າຮ່ວມ
ໃນປັດຈຸບັນສະພາບການຂອງໂລກ, ພາກພື້ນ ແລະ ປະເທດໃກ້ຄຽງ ການລະບາດຂອງພະຍາດໂຄວິດ 19 ຍັງມີທ່າອ່ຽງເພິ່ມຂຶ້ນເລື້ອຍໆ ແລະ ກໍຍັງບໍ່ມີປະເທດໃດສາມາດສະກັດກັ້ນໄດ້ຢ່າງຂາດຕົວ ເນື່ອງຈາກເຊື້ອພະຍາດດັ່ງກ່າວໄດ້ກ່າຍພັນເປັນສາຍພັນໃໝ່ ສະເພາະຢູ່ ສປປ ລາວ ເປັນຕົ້ນແມ່ນແຂວງ ບໍ່ແກວຂອງພວກເຮົາ ຍິງມີຄວາມສ່ຽງສູງທີ່ຈະຕິດເຊື້ອພະຍາດ, ຍ້ອນວ່າແຂວງ ບໍ່ແກ້ວມີຊາຍແດນຕິດກັບບັນດາປະເທດທີ່ມີການແຜ່ລະບາດຂອງພະຍາດດັ່ງກ່າວ. ສະນັ້ນ, ເພື່ອເປັນພັນຂະຫຍາຍເນື້ອໃນຈິດໃຈຂອງຄະນະສະເພາະກິດເພື່ອປ້ອງກັນ, ຄວບຄຸມ ແລະ ແກ້ໄຂການລະບາດຂອງພະຍາດ. ຫັນປ່ຽນແບບແຜນການດຳລົງຊິວິດແບບໃໝ່ໃນທົ່ວສັງຄົມໃຫ້ເປັນເອກະພາບ ແລະ ເຂັ້ມງວດຂຶ້ນຕຶ່ມ.
ໜ່ວຍພັກຄະນະໂຄສະນາອົບຮົມແຂວງ ບໍ່ແກ້ວ ໄດ້ຈັດພິທີມອບບັດສະມາຊິກພັກ ຊຸດທີ I ໃນ ວັນທີ 22 ຕຸລາ 2020 ທີ່ຫ້ອງປະຊຸມໃຫຍ່ ຄະນະໂຄສະນາອົບຮົມແຂວງ ໃຫ້ກຽດເປັນປະທານຂອງທ່ານ ສຸກຄະ ຫຼຽນທອງຄຳ, ຄະນະປະຈຳພັກແຂວງ, ເລຂາໜ່ວຍພັກຄະນະໂຄສະນາອົບຮົມແຂວງ ມີສະມາຊິກພັກເຂົ້າຮ່ວມທັງໝົດ 19 ສະຫາຍ, ຍິງ 7 ສະຫາຍ ໃນນັ້ນ ສະມາຊິກພັກສົມບຸນ 18 ສະຫາຍ, ຍິງ 6 ສະຫາຍ, ສຳຮອງ 1 ສະຫາຍ, ຍິງ 1 ສະຫາຍ. ໃນພິທີມີສະມາຊິກທີ່ຮັບບັດ 4 ສະຫາຍຄື:
1, ສະຫາຍ ສອນຫຼ້າ ລີໄຊຢ່າງ
2, ສະຫາຍ ອານຸສັກ ແກ້ວໄຊຍະວົງ
3, ສະຫາຍ ນາງ ອ່ອນດີ ສຸລິຍະແສງ
4, ສະຫາຍ ນາງ ສອນເພັດ ວັນນຸສັກ
ສະຫາຍເລຂາໄດ້ມີຄຳເຫັນເນັ້ນໃຫ້ສະມາຊິກພັກທັງ 4 ສະຫາຍ ນຳເອົາບັດຂອງຕົນໄປນຳໃຊ້ໃນທິດທາງທີ່ຖືກຕ້ອງຕາມກົດລະບຽບຂອງພັກວາງອອກ ແລະ ສືບຕໍ່ເປັນແບບຢ່າງນຳໜ້າໃຫ້ມະຫາຊົນລຸ້ນຫຼັງ ພ້ອມທັງ ຂຶ້ນຮັບຄຳໂອວາດຂອງສະຫາຍເລຂາ.
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌